El Ferrocarril de la Granja, recomanat en la prestigiosa web de viatges “The Culture Trip”
2025-07-24

El passat mes de maig els integrants de Cultural Ferroviària de Burjassot, associació gestora, en col·laboració amb l’Ajuntament de Burjassot, del Ferrocarril del parc La Granja, rebien una visita inesperada i alhora molt especial.

Es desplaçaven fins a Burjassot membres de la web de viatges “The Culture Trip” que van tenir l’oportunitat de comprovar i conéixer, de primera mà, el gran treball de l’entitat perquè el Ferrocarril de la Granja isca totes les setmanes i siga una de les atraccions més volgudes per xicotets i grans de Burjassot.

Tant els va agradar la seua visita, que la citada web, www.theculturetrip.com, en les seues recomanacions de què visitar a València, fa també referencia al Ferrocarril de la Granja i convida als turistes a gaudir d’un viatge en el mateix.

Els membres de la web, van tenir l’oportunitat de conéixer el recorregut pel parc, les cotxeres, la posada a punt de les locomotores…en definitiva, un dia per a Cultural Ferroviària de Burjassot acaronant i treballant perquè el ferrocarril i les xiquetes i els xiquets de Burjassot gaudisquen del mateix.